
PRORAČUNSKA PROCJENA
upućena Odboru za poljoprivredu i ruralni razvoj o Prijedlogu uredbe Europskog parlamenta i Vijeća o izmjeni Uredbe (EU) 2020/2220 u pogledu posebnih mjera u okviru Europskog poljoprivrednog fonda za ruralni razvoj (EPFRR) radi pružanja dodatne pomoći državama članicama pogođenima elementarnim nepogodama
(COM(2024)0495 – C10‑0148/2024 – 2024/0274(COD))
<Intro>Odbor za proračune proveo je procjenu Prijedloga u skladu s člankom 58. Poslovnika i zaključio sljedeće:</Intro>
–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:1], [1:  SL L, 2024/2509, 26.9.2024., ELI: http://data.europa.eu/eli/reg/2024/2509/oj?locale=hr. ] 

–	uzimajući u obzir Uredbu Vijeća (EU, Euratom) br. 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], [2:  SL L 433I, 22.12.2020., str. 11., ELI: http://data.europa.eu/eli/reg/2020/2093/oj?locale=hr.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:3], [3:  SL L 433I, 22.12.2020., str. 28., ELI: http://data.europa.eu/eli/agree_interinstit/2020/1222/oj?locale=hr.] 

A.	budući da su nedavne prirodne katastrofe u EU-u koje su povezane s klimatskim promjenama imale razoran učinak na ruralno stanovništvo koje živi i radi u dotičnim regijama, da su uništile veliku količinu potencijala poljoprivredne i šumarske proizvodnje, što je dovelo do znatnog gubitka prihoda za poljoprivrednike, posjednike šuma i ruralna poduzeća u tim regijama, da su pogoršale slabosti u europskom prehrambenom sustavu kao posljedicu tih katastrofa i da su ugrozile sigurnost opskrbe hranom u EU-u te dostupnost tradicionalnih proizvoda;
B. 	budući da se u proračunskoj procjeni ispituju neposredan učinak, kao i neizravnije posljedice inicijative ili zakonodavnog prijedloga iz proračunske perspektive;
C.	budući da se u skladu s Poslovnikom u proračunskoj procjeni ispituje osiguravaju li se prijedlogom pravno obvezujućeg akta dostatni financijski i ljudski resursi te ocjenjuje mogući utjecaj predloženog financiranja na druge programe ili politike Unije; budući da je također potrebno utvrditi je li prijedlog usklađen s višegodišnjim financijskim okvirom, sustavom vlastitih sredstava i odgovarajućim međuinstitucijskim sporazumom, kao i s proračunskim načelima utvrđenima u Uredbi (EU, Euratom) 2024/2509 Europskog parlamenta i Vijeća[footnoteRef:4]; [4:  SL L, 2024/2509, 26.9.2024., ELI: http://data.europa.eu/eli/reg/2024/2509/oj?locale=hr.] 

D.	budući da Parlament nastoji uskladiti svoje zakonodavne i proračunske nadležnosti kako bi ojačao svoju institucionalnu ulogu u postupku donošenja odluka;
E.	budući da je Parlament pozvao na prethodne inicijative za poboljšanje kapaciteta proračuna EU-a za odgovor na krizu te je podržao takve inicijative izmjenom kriterija prihvatljivosti s obzirom na ponovnu dodjelu sredstava u okviru fondova s podijeljenim upravljanjem; budući da se podrazumijevalo da takve izmjene ne bi trebale utjecati na nacionalnu prethodnu dodjelu sredstava iz fondova kohezijske i zajedničke poljoprivredne politike;
F.	budući da je dio obveza operativnih programa u okviru Fonda za ruralni razvoj, uključujući programe koji se financiraju namjenskim prihodima u okviru programa zaduživanja NGEU-a, raspoređen na 10 država članica i od listopada 2024. izložen riziku od opoziva u skladu s pravilom N+ 3 primjenjivog pravnog okvira EPFRR-a za razdoblje 2014. – 2022.;
G.	budući da je svrha zakonodavne izmjene omogućiti veću proračunsku fleksibilnost u preraspodjeli sredstava za nove mjere u okviru EPFRR-a kako bi se pružila dodatna ciljana pomoć i fleksibilnost državama članicama pogođenima prirodnim katastrofama koje su se dogodile od 1. siječnja 2024;
H.	budući da je glavna svrha Uredbe o izmjeni pomoći poljoprivrednicima, posjednicima šuma i određenim malim i srednjim poduzećima (MSP-ovima) koji su najviše pogođeni prirodnim katastrofama osiguravanjem ciljane likvidnosti, među ostalim u obliku paušalnih plaćanja u iznosu do 42 000 EUR po korisniku;
1.	napominje da Komisija tvrdi da je prijedlog općenito proračunski neutralan u pogledu obveza; međutim, primjećuje niz posljedica za proračun;
2.	podsjeća da je Parlament u više navrata pozivao na izdvajanje više sredstava za Fond solidarnosti EU-a s obzirom na sve veći broj i intenzitet prirodnih katastrofa te potrebu za ubrzanjem i pojednostavnjenjem postupaka kako bi potpora brže stigla u države članice i regije pogođene prirodnim katastrofama; ističe potrebu za administrativnim pojednostavnjenjem kako bi se omogućilo brzo korištenje sredstava i upotreba paušalnih iznosa za poljoprivrednike, proizvođače tradicionalnih proizvoda, šumare i MSP-ove;
3.	podsjeća da je Parlament u više navrata kritizirao upotrebu prethodno planiranih sredstava kao alata za odgovor na hitne situacije i tvrdi da bi taj pristup mogao ugroziti dugoročne političke i investicijske ciljeve kako su utvrđeni u pravnom okviru EPFRR-a; priznaje, međutim, da se ovim prijedlogom nudi pragmatično rješenje za rješavanje nedovoljne proračunske fleksibilnosti i nedovoljnog kapaciteta za odgovor na krizu u proračunu EU-a kako bi se brzo odgovorilo na potrebe pogođenog stanovništva;
4.	priznaje da se, u kontekstu sporog korištenja sredstava za ruralni razvoj u određenim državama članicama i stopa izvršenja ispod 75 % za nekoliko linija, mjere fleksibilnosti mogu opravdati;
5.	žali zbog toga što u pismu izmjene br. 1/2025 ne postoji niti se upućuje na zakonodavni financijski izvještaj, koji bi bio usporediv sa zakonodavnim financijskim izvještajem priloženim prijedlogu RESTORE[footnoteRef:5], a kojim bi se pojasnile i kvantificirale posljedice za profil plaćanja; podsjeća da to ima izravne posljedice na nacionalne doprinose država članica proračunu EU-a; traži od Komisije da pruži takve informacije; [5:  Prijedlog uredbe Europskog parlamenta i Vijeća od 21. listopada 2024. naslovljen „RESTORE – regionalna hitna potpora za obnovu izmjenom Uredbe (EU) 2021/1058 i Uredbe (EU) 2021/1057 (COM(2024)0496).] 

6.	pozdravlja konkretnu financijsku potporu poljoprivrednicima, uključujući male poljoprivrednike, poljoprivrednike s niskim prihodima i proizvođače tradicionalnih proizvoda, šumarima i MSP-ovima koji su žrtve prirodnih katastrofa kao što su velike poplave, suše i šumski požari, kao konkretan izraz europske solidarnosti; prepoznaje potrebu za brzim rješavanjem gubitaka prihoda s kojima se suočavaju poljoprivrednici, šumari te MSP-ovi u EU-u koji se bave preradom, stavljanjem na tržište ili razvojem poljoprivrednih i šumarskih proizvoda zbog nedavnih razornih katastrofa povezanih s klimom; pozdravlja činjenicu da bi u financijskoj potpori koja se pruža u okviru ovog prijedloga prednost trebalo dati mjerama potpore koje se temelje na načelu „bolje ponovne izgradnje”, čime bi se otvorio put sveobuhvatnijoj i preventivnoj potpori EU-a za poticanje pripravnosti i otpornosti u ruralnim područjima EU-a; naglašava potrebu za dodatnom financijskom potporom za samoopskrbnu poljoprivredu, poljoprivrednike s niskim prihodima i proizvođače tradicionalnih proizvoda; ističe da bi se dodatna sredstva za ruralna područja mogla staviti na raspolaganje u okviru Mehanizma EU-a za civilnu zaštitu u okviru godišnjeg proračuna EU-a za 2025.;
7.	podsjeća na opću primjedbu da za većinu vrsta financiranja bespovratnim sredstvima EU-a stopa sufinanciranja EU-a od 100 %, premda dovodi do učinkovitih rezultata, otvara pitanja u pogledu manjih raspoloživih ukupnih iznosa za provedbu politika i programa, kao i u pogledu nacionalne, regionalne i lokalne odgovornosti; međutim, uvjeren je da je to, kad je riječ o pomoći u slučaju katastrofe i hitno potrebne potpore za likvidnost, itekako opravdano; ističe potrebu za savjetovanjem s pogođenim poljoprivrednicima, šumarima, MSP-ovima i dionicima kako bi se pružila realistična i ciljana potpora;
8.	podsjeća da bi dobrovoljno smanjenje praga za nedopustivost regresije moglo dovesti do toga da se računa manja razina rashoda za relevantne „ciljeve uključivanja” u okviru horizontalnih prioriteta proračuna EU-a, istodobno priznajući potrebu za takvom fleksibilnošću kako bi se preraspodijelila sredstva za novu mjeru i postojeću podmjeru za obnovu potencijala poljoprivredne proizvodnje, posebno na način kojim se povećava otpornost;
9.	primjećuje da je sekundarna svrha mjere sprečavanje neposrednih opoziva proračunskih obveza koje još nisu potrošene i koje su preuzete 2021. i 2022.; smatra da to utječe na razinu raspoloživosti u okviru koraka 3.a mehanizma Cascade (odjeljak za opoziv sredstava posebnog instrumenta EURI) koji se temelji na nedavno revidiranoj Uredbi o višegodišnjem financijskom okviru;
10.	smatra da bi, dugoročno, razvijenija i istinska proračunska fleksibilnost trebala omogućiti, u usporedivim slučajevima, prijenos proračunskih sredstava kako bi se sredstva u okviru namjenskog instrumenta za rashode iskoristila uz proračunsku liniju, pravnu osnovu i okvir upravljanja koji su prikladniji za odgovor na hitne situacije i stavljanje na raspolaganje potpore likvidnosti;
11.	zaključuje da je Prijedlog uredbe Europskog parlamenta i Vijeća o izmjeni Uredbe (EU) 2020/2220 u pogledu posebnih mjera u okviru Europskog poljoprivrednog fonda za ruralni razvoj (EPFRR) radi pružanja dodatne pomoći državama članicama pogođenima elementarnim nepogodama u skladu s elementima iz članka 58. stavka 3. Poslovnika;

